ငယ်ကအချစ် အနှစ်တစ်ရာ မမေ့သာ

ငယ်ကအချစ် အနှစ်တစ်ရာ မမေ့သာ သည် မြန်မာဆိုရိုးစကား ဖြစ်သည်။ ငယ်ကပေါင်း အနှစ်တစ်သောင်း မမေ့ကောင်း ဟူ၍လည်း အသုံးပြုသည်။

အဓိပ္ပာယ်

ငယ်ကချစ် အနှစ်တစ်ရာ မမေ့သာ ဆိုသည်မှာ ငယ်ရွယ်စဉ်ကတည်းက စတင်ခဲ့သော ချစ်ခင်မြတ်နိုးမှုသည် နှစ်ပေါင်းမည်မျှပင် ကြာမြင့်စေကာမူ မေ့ပျောက်နိုင်စွမ်းမရှိဟု ဆိုလိုသည်။ ဤဆိုရိုးစကားသည် ငယ်ဘဝ၏ အမှတ်တရများနှင့် ခံစားချက်များသည် လူတို့၏ စိတ်တွင် နက်ရှိုင်းစွာ စွဲထင်ကျန်ရစ်တတ်ကြောင်းကို ဖော်ပြသည်။ ငယ်စဉ်က ဖြစ်ပေါ်ခဲ့သော ချစ်ခင်မှု၊ ရင်းနှီးမှုများသည် အချိန်ကြာမြင့်စွာ တည်ရှိနိုင်ပြီး လူကြီးဖြစ်လာသည့်တိုင်အောင် ပြန်လည်အမှတ်ရနေတတ်သည်။ အထူးသဖြင့် ပထမဦးဆုံး ချစ်ခင်မြတ်နိုးမှုကို ခံစားရချိန်သည် လူတို့၏ ဘဝတွင် အမှတ်ရစရာ အဖြစ်ဆုံး အတွေ့အကြုံများထဲမှ တစ်ခုဖြစ်သည်။

ကိုးကား

   ငယ်ကပေါင်း အနှစ်တစ်သောင်း မမေ့ကောင်း၊ ငယ်ကချစ် အနှစ် တစ်ရာ မမေ့သာ ဆိုတဲ့စကားလို ကြည်ကြည်နှင့် အစ်ကိုတော့ ကလေးဘဝက စ၍ အတူတကွ ကျောင်းမှာနေပြီး ရင်းရင်းနှီးနှီး ချစ်ခင်လာကြတာမို့ ဘယ်ခါမှ မေ့နိုင်တာမျိုးမဟုတ်ဘူး။ [၁၂၇၆] မြင့်၊ ဒု။ ၂၀၆။
   နှမတော်နှင့် ဘယ်သူ့ကို ပိုချစ်တယ်ဆိုတာ မှန်မှန် မိန့်တော်မူစမ်းပါ။ ငယ်ကချစ် အနှစ်တစ်ရာ မမေ့သာဆိုသည့်အတိုင်း ငယ်ချစ်ကို အချစ်တော် ပိုတယ်မဟုတ်လားဘုရာ့။ [၁၂၉၂] ဒဂုန်၊ ၁၀၊ ၁၂၀။ ၁၈၇။

ကိုးကား

Category:မြန်မာဆိုရိုးစကားများ